Η επίδραση των ανθρωπομετρικών χαρακτηριστικών στην υπερμαραθώνια κολυμβητική προσπάθεια
Creators: name: Ζομπανάκης, Ιωάννης Ιάσονας Αποστόλου
Publisher: name: Aristotle University of Thessaloniki
Year: 2018
Subjects: Υπερμαραθώνια κολύμβηση
Ανθρωπομετρικά χαρακτηριστικά
Απόδοση
Ultra marathon swimming
Anthropometric features
Performance

description: Σκοπός της εργασίας ήταν η διερεύνηση της σχέσης των ανθρωπομετρικών χαρακτηριστικών και της απόδοσης, όσο και της μεταβολής του ανθρωπομετρικού προφίλ έπειτα από το πέρας υπερμαραθώνιας κολυμβητικής προσπάθειας. Πραγματοποιήθηκε δεκάωρη συνεχής κολυμβητική δοκιμασία σε κολυμβητήριο και διενεργήθηκαν μετρήσεις πριν, κατά τη διάρκεια, και μετά το πέρας της, με συμμετέχοντες σε αυτήν εννέα κολυμβητές. Πριν και μετά την προσπάθεια έγινε μέτρηση των ανθρωπομετρικών χαρακτηριστικών των συμμετεχόντων με σκοπό τη σύγκριση και τη μελέτη πιθανών μεταβολών. Εξετάστηκαν το σωματικό βάρος, δερματοπτυχές (τρικέφαλος, δικέφαλος, υπερλαγώνιος και ωμοπλάτη), το ποσοστό σωματικού λίπους και η άλιπη μάζα σώματος, οι περίμετροι του βραχίονα, του μηρού, της μέσης και των ισχίων και η περιφέρεια του θώρακα. Επίσης, έγινε μέτρηση μόνο πριν τη δοκιμασία, του ύψους, του καθιστού αναστήματος, του ανοίγματος των χεριών, των μηκών των άνω και κάτω άκρων όπως και του πέλματος. Κατά τη διάρκεια της προσπάθειας μετρήθηκε η συχνότητα του κύκλου χεριάς-αναπνοής, αν ο κολυμβητής χρησιμοποιούσε πόδια και έγινε καταγραφή των διαλειμμάτων και της πρόσληψης υγρών και τροφής. Τα αποτελέσματα δεν έδειξαν ιδιαίτερη συσχέτιση μεταξύ ανθρωπομετρικών χαρακτηριστικών και των μέτρων που διανύθηκαν και συγκεκριμένα φάνηκε πως η κολυμβητική απόσταση που διανύθηκε είχε σχέση με τη περιφέρεια της μέσης των κολυμβητών (r= -0,62, p&lt;0.05). Επίσης, ο μόνoς ανθρωπομετρικός δείκτης που μεταβλήθηκε σημαντικά μετά τη δοκιμασία ήταν η δερματοπτυχή του βραχιόνιου δικεφάλου όπου παρατηρήθηκε μείωση περίπου κατά 10% (7,3 mm vs 6.6mm, p=0.02). Τα συγκεκριμένα αποτελέσματα δείχνουν ότι στην παρούσα έρευνα δε διαπιστώθηκε ότι τα ανθρωπομετρικά χαρακτηριστικά επηρεάζουν την απόδοση σε μια πολύωρη κολυμβητική προσπάθεια ενώ και το ανθρωπομετρικό προφίλ δεν εμφανίζει ιδιαίτερες μεταβολές μετά από 10ωρη κολυμβητική δοκιμασία.
description: A ten-hours continuous swimming procedure took place in a pool and during and after this, measures were taken in nine male swimmers participated into. The aim of the study was to find out the relation between the anthropometric features and ultra-marathon swimming performance. Before and after the 10 hrs swimming effort, the anthropometric features of the participants were measured in order to compare and study any possible changes. Specifically, weight, skinfolds (tricep, bicep, supraliac and subscapula) the lean body mass, the perimeter of the brachi, thigh, waist and hips and the chest width were examined. Finally, and only before the test, the measurement of height, height while sitting, hand opening, leg, arm and foot length were measured too. During the effort, the frequency of the hand- breathing cycle, if the swimmer was biting his feet and the foods and liquids taken were measured. The results did not show any special correlation between anthropometric measures and distance covered, and particularly it was observed that only the perimeter of the waist had an influence on the swimming distance (r= -0,62, p&lt;0.05). Additionally, the only rates that changed were those of the brachi’s bicep skinfold which decreased about 10% (7,3 mm vs 6.6mm, p=0.02). These specific results confirm that in the present research a multi- hour swimming effort isn’t influenced by anthropometry. It also confirms that neither an ultra-marathon swimming effort significantly alters the main anthropometric features.